
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2733 

25 Οκτωβρίου 2013 


ΑΠΟΦΑΣΕΙ Σ 

Αριθμι. Δ16γ/584/7/425/Γ 

Έγκριση του Καταστατικού της Ανώνυμης Εταιρείας 
με την επωνυμία «Οργανισμός Ανάπτυξης Κρήτης 
(ΟΑΚ Α.Ε.)». 

Ο ΥΠΟΥΡΓΟΣ ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις των Π.Δ. 118/2013 «Τροποποίηση του 
π.δ. 85/2012 (Α'141) -Ίδρυση Υπουργείου Υποδομών, Με¬ 
ταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού 
και Αθλητισμού σε Υπουργείο Ανάπτυξης και Ανταγωνι¬ 
στικότητας και Υπουργείο Παιδείας και Θρησκευμάτων 
αντίστοιχα» (ΦΕΚ 152 Α') και Π.Δ. 119/2013 «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών» (ΦΕΚ 153 Α'). 

2. Τις διατάξεις του άρθρου 3, παρ. 21 του Ν. 4138/2013 
«Επείγουσες ρυθμίσεις του Υπουργείου Περιβάλλοντος, 
Ενέργειας και Κλιματικής Αλλαγής και άλλες διατάξεις» 
(ΦΕΚ 72 Α'). 

3. Την αριθ. Δ16γ/364/15/256/Γ/18-06-2013 κοινή υπουρ¬ 
γική απόφαση «Πράξη συγχώνευσης του νομικού προ¬ 
σώπου ιδιωτικού δικαίου «ΟΡΓΑΝΙΣΜΟΣ ΑΝΑΠΤΥΞΕΩΣ 
ΑΝΑΤΟΛΙΚΗΣ ΚΡΗΤΗΣ» και του νομικού προσώπου ιδιω¬ 
τικού δικαίου «ΟΡΓΑΝΙΣΜΟΣ ΑΝΑΠΤΥΞΗΣ ΔΥΤΙΚΗΣ ΚΡΗ¬ 
ΤΗΣ» με σύσταση νέας εταιρείας - Σύσταση ανώνυμης 
εταιρείας υπό την επωνυμία «ΟΡΓΑΝΙΣΜΟΣ ΑΝΑΠΤΥΞΗΣ 
ΚΡΗΤΗΣ ΑΝΩΝΥΜΗ ΕΤΑΙΡΕΙΑ» (ΦΕΚ 1473 Β'). 

4. Τις διατάξεις του άρθρου 90 του Π.Δ. 63/2005 «Κώ¬ 
δικας Νομοθεσίας για την Κυβέρνηση και τα Κυβερνη¬ 
τικά Όργανα» (ΦΕΚ 98/Α') και το γεγονός ότι από την 
απόφαση αυτή δεν προκαλείται δαπάνη σε βάρος του 
κρατικού Προϋπολογισμού. 

5. Το αριθ. 1547/25-09-2013 έγγραφο του Διευθύνοντος 
Συμβούλου της ΟΑΚ Α.Ε. 

6. Το από 02-08-2013 Πρακτικό της'Εκτακτης Γενικής 
Συνέλευσης των μετόχων του Οργανισμού Ανάπτυξης 
Κρήτης Α.Ε., αποφασίζουμε: 

Εγκρίνουμε το καταστατικό της Ανώνυμης Εταιρείας 
με την επωνυμία «Οργανισμός Ανάπτυξης Κρήτης Α.Ε. 
(ΟΑΚ ΑΕ)», το οποίο έχει ως εξής: 


ΚΕΦΑΛΑΙΟ Α' 

Γ ενικά 

Άρθρο 1 

Σύσταση - Επωνυμία 

1. Η Ανώνυμη Εταιρεία υπό την επωνυμία «ΟΡΓΑΝΙΣ¬ 
ΜΟΣ ΑΝΑΠΤΥΞΗΣ ΚΡΗΤΗΣ ΑΝΩΝΥΜΗ ΕΤΑΙΡΕΙΑ» και 
το διακριτικό τίτλο «Ο.Α.Κ. Α.Ε.» (στο εξής καλούμενη 
στο παρόν χάριν συντομίας η «Εταιρεία») συστάθηκε 
δυνάμει της υπ’ αριθ. Δ 16γ/364/15/256/Γ/18-6-2013 κοινής 
απόφασης των Υπουργών Οικονομικών και Ανάπτυξης, 
Ανταγωνιστικότητας, Υποδομών, Μεταφορών και Δικτύων 
και του Αναπληρωτή Υπουργού Ανάπτυξης, Ανταγωνι¬ 
στικότητας, Υποδομών, Μεταφορών και Δικτύων «Πράξη 
Συγχώνευσης του νομικού προσώπου ιδιωτικού δικαίου 
«ΟΡΓΑΝΙΣΜΟΣ ΑΝΑΠΤΥΞΕΩΣ ΑΝΑΤΟΛΙΚΗΣ ΚΡΗΤΗΣ» 
και του νομικού προσώπου ιδιωτικού δικαίου «ΟΡΓΑ¬ 
ΝΙΣΜΟΣ ΑΝΑΠΤΥΞΕΩΣ ΔΥΤΙΚΗΣ ΚΡΗΤΗΣ» με σύσταση 
νέας εταιρείας - Σύσταση ανώνυμης εταιρείας υπό την 
επωνυμία «ΟΡΓΑΝΙΣΜΟΣ ΑΝΑΠΤΥΞΗΣ ΚΡΗΤΗΣ ΑΝΩΝΥΜΗ 
ΕΤΑΙΡΕΙΑ»», η οποία δημοσιεύτηκε στην Εφημερίδα της 
Κυβερνήσεως (ΦΕΚ 1473/18-6-2013, Β') και καταχωρήθη- 
κε στις 19-6-2013 στο οικείο Γενικό Εμπορικό Μητρώο 
(Γ.Ε.ΜΗ.) εκάστου συγχωνευθέντος Οργανισμού όπως και 
της νέας Εταιρείας εις εκτέλεση της παρ. 8 του άρθρου 
3 του ν. 4138/2013 (ΦΕΚ Α' 72) και των άρθρων 4 και 7 
της ως άνω κοινής υπουργικής απόφασης. 

Σε περίπτωση συναλλαγής της εταιρείας με πρόσωπα 
της αλλοδαπής η εταιρική επωνυμία και ο διακριτι¬ 
κός τίτλος αποδίδονται σε πιστή μετάφραση στη ξένη 
γλώσσα. 

2. Η εταιρεία λειτουργεί χάριν του δημόσιου συμφέ¬ 
ροντος, είναι επιχείρηση κοινής ωφέλειας και διέπε- 
ται από τους κανόνες της ιδιωτικής οικονομίας στο 
πλαίσιο των διατάξεων του άρθρου 3 του ν. 4138/2013 
«Επείγουσες ρυθμίσεις του Υπουργείου Περιβάλλοντος, 
Ενέργειας και Κλιματικής Αλλαγής και άλλες διατάξεις» 
(ΦΕΚ Α' 72), της υπ’ αριθ. Δ 16γ/364/15/256/Γ/18-6-2013 
κοινής υπουργικής απόφασης (ΦΕΚ 1473/18-6-2013, Β'), 
του παρόντος καταστατικού της και συμπληρωματικά 
των διατάξεων του Κωδικοποιημένου Νόμου 2190/1920, 
ως ισχύει τροποποιημένος, και του ν. 3429/2005, όπως 
ισχύει, και εποπτεύεται από το Υπουργείο Υποδομών, 
Μεταφορών και Δικτύων. 

Αρθρο 2 

Περιοχή αρμοδιότητας -Έδρα 

1. Περιοχή αρμοδιότητας της εταιρείας είναι ολόκληρη 
η περιοχή της Κρήτης. 

2. Η εταιρεία εδρεύει στο Δήμο Χανίων. 

Άρθρο 3 

Διάρκεια 

1. Η διάρκεια της εταιρείας ορίζεται σε πενήντα (50) 
έτη, αρχόμενη από την καταχώριση της σύστασης της 
εταιρείας από την αρμόδια εποπτεύουσα αρχή στο 
Γ.Ε.ΜΗ. και λήγουσα την αντίστοιχη ημερομηνία του 
έτους 2063. 

2. Η διάρκεια της μπορεί να παραταθεί, με τροποποίη¬ 
ση του παρόντος άρθρου, ύστερα από σχετική απόφαση 
της Γενικής Συνέλευσης. 

Αρθρο 4 

Σκοπός-Αρμοδιότητες 

1. Στους σκοπούς της εταιρείας περιλαμβάνονται: 

α. (0 Η εκπόνηση των πόσης φύσεως προγραμμάτων 
ανάπτυξης της Περιφέρειας Κρήτης, η μελέτη, η χρη¬ 
ματοδότηση, η εκτέλεση, η λειτουργία και η αξιοποίηση 
έργων κοινωφελών και δημόσιου εν γένει ενδιαφέροντος 
που του ανατίθενται με αποφάσεις των Υπουργών Οι¬ 
κονομικών, Ανάπτυξης, Ανταγωνιστικότητας, Υποδομών, 
Μεταφορών και Δικτύων, Περιβάλλοντος, Ενέργειας και 
Κλιματικής Αλλαγής, Αγροτικής Ανάπτυξης και Τροφί¬ 
μων ή του καθ’ ύλην αρμόδιου Υπουργού και του Γενικού 
Γραμματέα της Αποκεντρωμένης Διοίκησης Κρήτης, με 
αποφάσεις της Περιφέρειας Κρήτης, των Οργανισμών 
Τοπικής Αυτοδιοίκησης, Νομικών Προσώπων Δημοσίου 
Δικαίου και λοιπών νομικών ή φυσικών προσώπων. 

(ϋ) Η ανάληψη πόσης φύσεως επιχειρηματικών δρα¬ 
στηριοτήτων κοινωφελούς χαρακτήρα. 

(ίϋ) Η μελέτη, επίβλεψη και εκτέλεση ενός ή περισ¬ 
σότερων έργων και προγραμμάτων ανάπτυξης, καθώς 
και η παροχή πόσης φύσεως υπηρεσιών οποιουδήπο- 
τε είδους, δυνάμει προγραμματικών συμβάσεων του 
άρθρου 100 του ν. 3852/2010 «Νέα Αρχιτεκτονική της 
Αυτοδιοίκησης της Αποκεντρωμένης Διοίκησης - Πρό¬ 
γραμμα Καλλικράτης». 

(ίν) Η προετοιμασία, η διεξαγωγή της διαδικασίας ανά¬ 
θεσης και η διοίκηση μελέτης ή έργου, ο καθορισμός 
των γενικών και τεχνικών όρων με τους οποίους θα 
εκτελεσθεί η σύμβαση, η διεξαγωγή των διαδικασιών 
ανάθεσης έργου, μελέτης ή υπηρεσίας, η εποπτεία της 
διοίκησης ή και η διοίκηση των συμβάσεων, η έγκρι¬ 
ση των μελετών και η παραλαβή του αντικειμένου της 
σύμβασης, δυνάμει προγραμματικών συμβάσεων του 
άρθρου 3 του ν. 3316/2005 «Ανάθεση και εκτέλεση δη¬ 
μόσιων συμβάσεων εκπόνησης μελετών και παροχής 
συναφών υπηρεσιών και άλλες διατάξεις», όπως εκά- 
στοτε ισχύει. 

(ν) Η ανάληψη, συντήρηση, λειτουργία, διοίκηση, δια¬ 
χείριση και εκμετάλλευση έργων εγγείων βελτιώσεων 
και η αξιοποίηση και εκμετάλλευση υδάτινων πόρων, 
καθώς και υγρών αποβλήτων. 

(νί) Ο σχεδιασμός, μελέτη, κατασκευή, εκμετάλλευση, 
διοίκηση και επίβλεψη του έργου του Νότιου Οδικού 
Αξονα Κρήτης. Η συντήρηση θα γίνεται σύμφωνα με τα 
άρθρα 7 και 8 του ν. 3481/2006 (Α' 162) και των εφαρ- 
μοστικών αυτού αποφάσεων. 


β. Οι σκοποί της καταργηθείσας Ανώνυμης Εταιρίας 
«Υποδομές, Μεταφορές και Δίκτυα Ανάπτυξης Κρήτης» 
(δ.τ. «Υποδομές Ανάπτυξης Κρήτης Α.Ε.»), οι οποίοι έχουν 
ως ακολούθως: 

ί) Ο σχεδιασμός, μελέτη, κατασκευή, εκμετάλλευση, 
διοίκηση και επίβλεψη του έργου του Βόρειου Οδικού 
Αξονα Κρήτης και του υπόλοιπου Διευρωπαϊκού Δικτύου 
Μεταφορών Κρήτης. Η συντήρηση θα γίνεται σύμφωνα 
με τα άρθρα 7 και 8 του ν. 3481/2006 (Α' 162) και των 
εφαρμοστικών αυτού αποφάσεων. 

ϋ) Η ολική ή μερική ανάθεση, στο πλαίσιο των κειμένων 
διατάξεων ή κατόπιν διαγωνισμού σε τρίτους, της μελέ¬ 
της και/ή της κατασκευής και/ή της επέκτασης και/ή της 
οργάνωσης και/ή του εξοπλισμού και/ή της εκμετάλλευ¬ 
σης ή/και της χρηματοδότησης ή/και της διαχείρισης 
των πιο πάνω έργων, καθώς και της επίβλεψης και/ή της 
παρακολούθησης της εκτέλεσης των σχετικών συμβά¬ 
σεων και του ελέγχου των σχετικών μελετών. 

ίϋ) Ο σχεδιασμός, μελέτη, κατασκευή, λειτουργία, εκ¬ 
μετάλλευση και διαχείριση οποιουδήποτε άλλου έργου 
υποδομής μεταφορών ή επικοινωνιών δικτύων, στην 
Κρήτη που ανατίθεται σε αυτήν κατά τις εκάστοτε 
κείμενες διατάξεις είτε από το Ελληνικό Δημόσιο είτε 
από τρίτους. 

ίν) Ο σχεδιασμός, μελέτη, κατασκευή, λειτουργία, εκμε¬ 
τάλλευση και διαχείριση παρόδιων εκτάσεων, που έχουν 
προέλθει από απαλλοτριώσεις του Ελληνικού Δημοσίου. 

ν) Η παροχή προς τρίτους έναντι ανταλλάγματος 
συμβουλευτικών υπηρεσιών σχεδιασμού, μελέτης, κα¬ 
τασκευής, λειτουργίας, συντήρησης, εκμετάλλευσης 
και διαχείρισης υποδομών και δικτύων μεταφορών και 
επικοινωνιών. 

νί) Η συνεργασία με άλλες επιχειρήσεις οποιοσδήποτε 
μορφής ή τύπου, με το αυτό ή παρεμφερές αντικείμενο 
εργασιών, στην Ελλάδα και στο εξωτερικό. 

2. Η εταιρεία έχει όλες τις αρμοδιότητες που είχαν 
οι συγχωνευθέντες οργανισμοί με την επωνυμία «Ορ¬ 
γανισμός Ανάπτυξης Δυτικής Κρήτης» (Ο.Α.ΔΥ.Κ.) και 
«Οργανισμός Ανάπτυξης Ανατολικής Κρήτης» (Ο.Α.ΝΑ.Κ.) 
βάσει νομοθετικής, κανονιστικής ή άλλης διάταξης ως 
προς τα δημόσια έργα, τα έργα εγγείων βελτιώσεων, 
τα έργα διαχείρισης υδατικών πόρων, τις προμήθειες 
και τις υπηρεσίες οποιουδήποτε είδους. 

Ειδικότερα, η εταιρεία αναλαμβάνει όλα τα έργα κυρι¬ 
ότητας των συγχωνευθέντων οργανισμών Ο.Α.ΔΥ.Κ. και 
Ο.ΑΝ.Α.Κ., το έργο του Βόρειου Οδικού Αξονα Κρήτης 
(Β.Ο.Α.Κ.), το έργο του Νότιου Οδικού Άξονα Κρήτης 
(Ν.Ο.Α.Κ.), το έργο της ύδρευσης Ηρακλείου Κρήτης και 
Αγίου Νικολάου από το Φράγμα Αποσελέμη, ενώ δύνα- 
ται να αναλάβει και το σχεδίασμά, μελέτη, κατασκευή, 
λειτουργία, εκμετάλλευση και διαχείριση οποιουδήποτε 
άλλου έργου ανατεθεί σε αυτήν κατ' εντολήν Οργανι¬ 
σμού Τοπικής Αυτοδιοίκησης, α' και β' βαθμού, ή του 
εποπτεύοντος Υπουργού. 

3. Η εταιρεία μπορεί να συνεργάζεται με οποιουσ- 
δήποτε τρίτους, φυσικά ή νομικά πρόσωπα, να ιδρύει 
θυγατρικές εταιρίες μόνη της ή από κοινού με τρίτους, 
να ιδρύει γραφεία, υποκαταστήματα κλπ. οπουδήποτε 
στην Ελλάδα ή το εξωτερικό. 

ΚΕΦΑΛΑΙΟ Β' 

Μετοχικό Κεφάλαιο - Μετοχές 
Αρθρο 5 

Μετοχικό Κεφάλαιο 

Το μετοχικό κεφάλαιο της εταιρείας ανέρχεται στο 
ποσό των Ευρώ πεντακοσίων τριάντα δυο χιλιάδων 
οκτακόσιων (532,800,00 €) και διαιρείται σε εκατόν 
ογδόντα χιλιάδες (180.000) ονομαστικές μετοχές ονο¬ 
μαστικής αξίας εκάστης Ευρώ δυο και ενενήντα έξι 
λεπτών (2,96€). 

Άρθρο 6 
Μετοχές. 

1. Οι μετοχές της εταιρείας είναι ονομαστικές και 
υπογράφονται από τον Πρόεδρο του Διοικητικού Συμ¬ 
βουλίου από κοινού είτε με τον Διευθύνοντα Σύμβουλο 
είτε με οποιοδήποτε άλλο μέλος του Διοικητικού Συμ¬ 
βουλίου, που οριστεί από αυτό. 

2. Οι μετοχές του Ελληνικού Δημοσίου είναι αμετα- 
βίβαστες. 

3. Οι τίτλοι των μετοχών μπορούν να ενσωματώνουν 
μία ή περισσότερες μετοχές. Οι υπόλοιπες λεπτομέρει¬ 
ες σχετικά με την έκδοση των μετοχών ορίζονται με 
απόφαση του Διοικητικού Συμβουλίου. 

4. Επιτρέπεται με απόφαση του Διοικητικού Συμ¬ 
βουλίου η έκδοση προσωρινών τίτλων μετοχών. Αυτοί 
ανταλλάσσονται με οριστικούς τίτλους, αμέσως μόλις 
εκδοθούν. 

5. Εφόσον οι μετοχές της εταιρείας είναι ονομαστικές 
και μη εισηγμένες σε χρηματιστήριο, η εταιρεία δύναται 
κατά την κρίση της να μην εκδώσει μετοχικούς τίτλους, 
ούτε προσωρινούς ούτε οριστικούς. Στην περίπτωση 
αυτή, η μετοχική ιδιότητα αποδεικνύεται με την εγ¬ 
γραφή στο βιβλίο μετόχων. Εάν τέτοια εγγραφή δεν 
υπάρχει, η μετοχική ιδιότητα μπορεί να αποδειχθεί και 
με άλλα έγγραφα που προσκομίζει ο μέτοχος και που, 
κατά την απόλυτη κρίση της εταιρείας αποδεικνύουν 
την ιδιότητά του αυτή. 

6. Εφόσον οι μετοχές της εταιρείας είναι ονομαστι¬ 
κές, η εταιρεία τηρεί βιβλίο μετόχων, που περιέχει τα 
ακόλουθα στοιχεία όλων των μετόχων, με ξεχωριστή 
μερίδα ανά μέτοχο, ασχέτως του τρόπου απόκτησης 
των μετοχών τους: 

α. Ονοματεπώνυμο ή εταιρική επωνυμία, 
β. Διεύθυνση ή έδρα, 
γ. Επάγγελμα, 
δ. Εθνικότητα. 

ε. Διεύθυνση ηλεκτρονικού ταχυδρομείου ή δήλωση 
ότι τέτοια διεύθυνση δεν υφίσταται. 

στ. Αριθμός μετοχών που ο μέτοχος έχει στην κυρι- 
ότητά του κάθε φορά, 
ζ. Αύξων αριθμός των μετοχών αυτών, 
η. Τρόπος απόκτησης των μετοχών ή τυχόν μεταβί¬ 
βασής τους με σημείωση της σχετικής χρονολογίας, 
θ. Τυχόν άλλα στοιχεία που η εταιρεία κρίνει σκόπιμα. 
Στο βιβλίο αυτό γίνονται οι εγγραφές που αναφέρονται 
στην παράγραφο 6 του άρθρου 8β του Κ.Ν. 2190/1920 
όσον αφορά στη μεταβίβαση ονομαστικών μετοχών. 

Οι μέτοχοι υποχρεούνται να συνδράμουν την εταιρεία 
για την ορθή τήρηση του βιβλίου μετόχων, ενημερώνο- 
ντάς τον για κάθε αλλαγή στα ανωτέρω στοιχεία που 


τυχόν αγνοεί. Επίσης, υποχρεούνται να του γνωστοποι¬ 
ούν εγγράφως τα υπό α' έως ε' στοιχεία του παρόντος 
και τις τυχόν μεταβολές τους. 

Αρθρο 7 

Δικαιώματα Μετόχου. 

1. Οι μέτοχοι ασκούν τα σχετικά με τη διοίκηση της 
εταιρείας δικαιώματά τους μόνο με τη συμμετοχή τους 
στη γενική συνέλευση. 

2. Εκάστη μετοχή παρέχει το δικαίωμα μιας ψήφου 
στη Γενική Συνέλευση. 

ΚΕΦΑΛΑΙΟ Γ 
Γενική Συνέλευση 

Αρθρο 8 

Αρμοδιότητες Γ ενικής Συνελεύσεως 

Η Γ ενική Συνέλευση είναι μόνη αρμόδια να αποφασίσει 
επί των ακολούθων θεμάτων: 

α) Εγκρίσεως των ετησίων λογαριασμών (ετήσιων οι¬ 
κονομικών καταστάσεων), 
β) Διαθέσεως των ετησίων κερδών, 
γ) Εκλογής ελεγκτών. 

δ) Απαλλαγής του Διοικητικού Συμβουλίου και των 
Ελεγκτών από πόσης προσωπικής ευθύνης, 
ε) Διορισμού εκκαθαριστών. 

στ) Τροποποίησης του καταστατικού, η οποία εγκρί- 
νεται από τον εποπτεύοντα Υπουργό, 
ζ) Αυξήσεως ή μείωσης του μετοχικού κεφαλαίου, 
η) Συγχώνευσης, διάσπασης, μετατροπής, αναβίωσης, 
παράτασης διάρκειας ή διάλυσης της εταιρείας. 

θ) Συνάψεως από την εταιρία πόσης φύσεως δανείων, 
δυναμένη προς ασφάλεια αυτών να εκχωρεί, εν όλω 
ή εν μέρει, προσόδους της εταιρείας και να παρέχει 
δικαιώματα υποθήκης επί ακινήτων αυτής. 

Αρθρο 9 

Εκπροσώπηση στη Γ ενική Συνέλευση. 

1. Το Ελληνικό Δημόσιο παρίσταται στη Γενική Συνέ¬ 
λευση εκπροσωπούμενο από τον Υπουργό Οικονομικών 
ή δι' αντιπροσώπου του εγγράφως από αυτόν εξουσι¬ 
οδοτημένου. 

2. Τα νομικά πρόσωπα δημοσίου δικαίου και οι Ενώσεις 
παρίστανται εκάστη δι' ενός εκπροσώπου του, νομίμως 
εξουσιοδοτουμένου. 

3. Δικαίωμα παράστασης στη Γ ενική Συνέλευση χωρίς 
δικαίωμα ψήφου έχει ο εποπτεύων Υπουργός ή ο αντι¬ 
πρόσωπός του εγγράφως από αυτόν εξουσιοδοτημένος. 

Άρθρο 10 

Σύγκληση Γ ενικής Συνελεύσεως 

1. Η Γ ενική Συνέλευση των μετόχων συγκαλείται από 
το Διοικητικό Συμβούλιο και συνέρχεται τακτικά στην 
έδρα της εταιρείας τουλάχιστον μια φορά το χρόνο, 
πάντοτε μέσα στο πρώτο εξάμηνο από τη λήξη κάθε 
εταιρικής χρήσης. 

Η Γ ενική Συνέλευση εκτός της έδρας της εταιρείας 
μπορεί να συνέρχεται και στην περιφέρεια άλλου δήμου 
εντός του νομού της έδρας ή άλλου δήμου όμορου της 
έδρας είτε σε άλλο τόπο κείμενο στην Ελλάδα ή την 
αλλοδαπή. 

2. Το Διοικητικό Συμβούλιο δύναται να συγκαλεί και 
εκτάκτως τη Γ ενική Συνέλευση, όταν κρίνει τούτο σκό¬ 
πιμο. 



40356 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Το Διοικητικό Συμβούλιο υποχρεούται να συγκαλεί 
την Γενική Συνέλευση, κατά τις προβλεπομένες από το 
παρόν και το νόμο περιπτώσεις. 

Αρθρο 11 

Διαδικασία προσκλήσεως Γ ενικής Συνελεύσεως 

1. Η Γ ενική Συνέλευση, με εξαίρεση τις επαναληπτικές 
Συνελεύσεις και όσες εξομοιούνται με αυτές, πρέπει να 
καλείται είκοσι (20) τουλάχιστον μέρες πριν από την 
οριζόμενη για την συνεδρίασή της. Στο 20ήμερο αυτό 
υπολογίζονται και οι εξαιρετέες ημέρες. Η ημέρα της 
δημοσίευσης της πρόσκλησης και η ημέρα της συνε¬ 
δρίασης της Γενικής Συνέλευσης δεν υπολογίζονται. 

2. Η πρόσκληση της Γενικής Συνέλευσης, η οποία 
περιλαμβάνει τουλάχιστον το οίκημα, τη χρονολογία 
και την ώρα της συνεδρίασης καθώς και τα θέματα 
της ημερήσιας διάταξης με σαφήνεια, τοιχοκολλείται 
σε εμφανή θέση του καταστήματος της Εταιρίας και 
δημοσιεύεται α) προ δέκα (10) πλήρων ημερών, μη συνυ¬ 
πολογισμένης της ημέρας δημοσίευσης και της ημέρας 
της συνέλευσης, στο τεύχος Ανωνύμων Εταιριών και 
Εταιριών Περιορισμένης Ευθύνης της Εφημερίδας της 
Κυβέρνησης και β) προ είκοσι (20) πλήρων ημερών, μη 
συνυπολογιζομένης της ημέρας δημοσίευσης και της 
ημέρας της συνέλευσης, είτε με ανάρτηση στην ιστο¬ 
σελίδα της Εταιρίας, σύμφωνα με την προβλεπόμενη 
διαδικασία του άρθρου 232 του ν. 4072/2012, όπως ισχύει 
κάθε φορά, είτε με δημοσίευση στις εφημερίδες της 
παραγράφου 2 του άρθρου 26 του κ.ν. 2190/1920. 

Σε περίπτωση επαναληπτικής Συνέλευσης η πρόσκλη¬ 
ση δημοσιεύεται πριν από πέντε (5) τουλάχιστον πλήρεις 
ημέρες, μη συνυπολογιζομένης της ημέρας δημοσίευσης 
και της ημέρας της συνέλευσης, στο τεύχος Ανωνύμων 
Εταιριών-Εταιριών Περιορισμένης Ευθύνης της Εφημερί¬ 
δας της Κυβερνήσεως και προ δέκα (10) πλήρων ημερών, 
μη συνυπολογιζομένης της ημέρας δημοσίευσης και της 
ημέρας της συνέλευσης, είτε αναρτάται στην ιστοσε¬ 
λίδα της Εταιρίας είτε δημοσιεύεται στις εφημερίδες 
της προηγούμενης παραγράφου. 

3. Εφόσον η Εταιρεία δεν είναι εισηγμένη σε χρη¬ 
ματιστήριο και οι μετοχές της είναι όλες ονομαστικές 
η δημοσίευση της πρόσκλησης κατά το παρόν άρθρο 
μπορεί να αντικατασταθεί με σχετική κοινοποίηση με 
δικαστικό επιμελητή ή με συστημένη επιστολή ή με 
παράδοση της πρόσκλησης ή με ηλεκτρονικό ταχυδρο¬ 
μείο στην ηλεκτρονική διεύθυνση, εφόσον οι μέτοχοι 
έχουν γνωστοποιήσει εγκαίρως στην εταιρεία την δι¬ 
εύθυνση τους ή την ηλεκτρονική τους διεύθυνση αντί¬ 
στοιχα. Σε περίπτωση που η πρόσκληση αποστέλλεται 
με συστημένη επιστολή, η αποστολή αυτής θα πρέπει, 
αποδεδειγμένα, να προηγείται πέντε (5) τουλάχιστον 
ημέρες της προβλεπόμενης από την παρ. 2 του πα¬ 
ρόντος άρθρου ελάχιστη προθεσμία δημοσίευσης της 
πρόσκλησης. Στην περίπτωση που η πρόσκληση γίνε¬ 
ται με ηλεκτρονικό ταχυδρομείο η Εταιρεία δικαιούται 
να ζητά από το μέτοχο να απαντήσει με ηλεκτρονικό 
ταχυδρομείο, ότι έλαβε την πρόσκληση και αυτός υπο- 
χρεούται να το πράξει. 

Αρθρο 12 

Συνεδρίαση Γ ενικής Συνέλευσης 
και λήψη αποφάσεων 

1. Στη Γενική Συνέλευση προεδρεύει προσωρινά ο 
πρόεδρος του Διοικητικού Συμβουλίου, που ορίζει και 


πρόσωπο να ενεργεί ως γραμματέας και ψηφολέκτης. 
Αφού διαπιστωθεί ποιοι είναι οι παριστάμενοι ή αντι¬ 
προσωπευόμενοι και δικαιούμενοι να ψηφίσουν μέτοχοι, 
καθώς και ο αριθμός των ψήφων τους, εκλέγεται ο 
οριστικός πρόεδρος και ο οριστικός γραμματέας και 
ψηφολέκτης της Γ ενικής Συνέλευσης. 

2. Εφόσον οι μετοχές της Εταιρείας δεν είναι εισηγ¬ 
μένες σε χρηματιστήριο, η Γ ενική Συνέλευση μπορεί να 
συνεδριάζει και με τηλεδιάσκεψη, εφόσον τούτο αποφα¬ 
σίσει το Διοικητικό Συμβούλιο που τη συγκαλεί. Επίσης, 
είναι δυνατή, εφόσον τούτο αποφασίσει το Διοικητικό 
Συμβούλιο που τη συγκαλεί, και η συμμετοχή μετόχων 
στη Γ ενική Συνέλευση εξ αποστάσεως, με αποστολή 
ψηφοδελτίων ή συμπλήρωσή τους μέσω του διαδικτύου, 
όπως ειδικότερα περιγράφεται στην παράγραφο 7 του 
άρθρου 28 του κ.ν. 2190/1920. Το Διοικητικό Συμβούλιο 
ορίζει τις λεπτομέρειες για την πραγματοποίηση των 
ανωτέρω. 

Αρθρο 13 

Πρακτικά της Γ ενικής Συνέλευσης 

1. Οι κατά τη Γενική Συνέλευση συζητήσεις και απο¬ 
φάσεις καταχωρούνται σε περίληψη σε ειδικό βιβλίο 
και υπογράφονται από τον Πρόεδρο και το Γραμματέα 
αυτής. 

2. Αντίγραφα και αποσπάσματα των πρακτικών των 
συνεδριάσεων της Γ ενικής Συνέλευσης επικυρώνονται 
από τον Πρόεδρο του Διοικητικού Συμβουλίου ή το τυ¬ 
χόν άλλο ή άλλα πρόσωπα που θα ορίσει το Διοικητικό 
Συμβούλιο. 

ΚΕΦΑΛΑΙΟ Δ' 

Διοίκηση 

Αρθρο 14 

Σύνθεση, συγκρότηση και θητεία 
Διοικητικού Συμβουλίου 

1. Η διοίκηση και διαχείριση των υποθέσεων της εται¬ 
ρείας ασκείται από το Διοικητικό Συμβούλιο, το οποίο 
αποτελείται, σύμφωνα με την παράγραφο 16 του άρθρου 
3 του ν. 4138/2013, από τα ακόλουθα μέλη: 

α. Τον Γενικό Γραμματέα της Αποκεντρωμένης Διοί¬ 
κησης Κρήτης, ως Πρόεδρο. 

β. Ένα (1) μέλος οριζόμενο από τον εποπτεύοντα 
Υπουργό ως Διευθύνοντα Σύμβουλο. 

γ. Πέντε (5) μέλη οριζόμενα από τον εποπτεύοντα 
Υπουργό ως μέλη, με τους αναπληρωτές τους. 

δ. Δύο (2) εκπροσώπους της Περιφέρειας Κρήτης ορι¬ 
ζόμενους από τον Περιφερειάρχη Κρήτης, ως μέλη, με 
τους αναπληρωτές τους. 

ε. Δύο (2) εκπροσώπους της Περιφερειακής Ένωσης 
Δήμων Κρήτης, ως μέλη, με τους αναπληρωτές τους. 

2. Κατά τον ορισμό των μελών του Διοικητικού Συμ¬ 
βουλίου της εταιρείας από όλα τα αποφασίζοντα όρ¬ 
γανα, κατά τα ανωτέρω, λαμβάνεται υπόψη η ανάγκη 
αναλογικής κατά το δυνατό εκπροσώπησης των τεσ¬ 
σάρων (4) Νομών της Κρήτης, στο σύνολο των μελών 
του Διοικητικού Συμβουλίου. 

3. Οι φορείς, οι οποίοι ορίζουν τα μέλη του Διοικητικού 
Συμβουλίου της εταιρείας σύμφωνα με τα ανωτέρω, 
υποχρεούνται εντός μηνός από της σχετικής εγγράφου 
ειδοποιήσεως από τον εποπτεύοντα Υπουργό να ορί¬ 
σουν τους εκπροσώπους τους στο Διοικητικό Συμβούλιο. 

Μετά την άπρακτη παρέλευση της προθεσμίας αυτής, οι 
τυχόν κενές θέσεις καλύπτονται από μέλη που ορίζονται 
από τον εποπτεύοντα Υπουργό. 

4. Για τον ορισμό και τη συγκρότηση του Διοικητικού 
Συμβουλίου κατά τα ανωτέρω εκδίδεται κοινή απόφα¬ 
ση του εποπτεύοντος Υπουργού και του Υπουργού Οι¬ 
κονομικών και ολοκληρώνεται με τη δημοσίευση της 
σχετικής απόφασης στην Εφημερίδα της Κυβερνήσεως. 

5. Η θητεία του Διοικητικού Συμβουλίου ορίζεται 
τριετής. Μέχρι την έκδοση της προβλεπόμενης στην 
παράγραφο 4 του παρόντος άρθρου κοινής υπουργι¬ 
κής αποφάσεως για τον ορισμό και τη συγκρότηση 
του Διοικητικού Συμβουλίου, η εταιρεία εξακολουθεί 
να διοικείται από το υφιστάμενο Διοικητικό Συμβούλιο. 
Πρόσωπα που έχουν διορισθεί ως μέλη του Διοικητι¬ 
κού Συμβουλίου δύνανται να επαναδιορισθούν σε νέο 
Διοικητικό Συμβούλιο. 

6. Ο Πρόεδρος, ο Διευθύνων Σύμβουλος και τα μέλη 
του διοικητικού συμβουλίου, παύονται αζημίως για το 
Δημόσιο και για την εταιρεία με κοινή απόφαση του 
Υπουργού Οικονομικών και του εποπτεύοντος Υπουρ¬ 
γού. 

7. Τα μέλη του Διοικητικού Συμβουλίου διακρίνονται 
σε εκτελεστικά, μη εκτελεστικά μέλη και ανεξάρτητα 
μη εκτελεστικά. Οι διατάξεις των άρθρων 3 παρ. 1 και 4 
παρ. 1 και 2 του ν. 3016/2002 (ΦΕΚ 110 Α') εφαρμόζονται 
αναλογικά. 

Ο αριθμός των μη εκτελεστικών μελών του Διοικητι¬ 
κού Συμβουλίου, συμπεριλαμβανομένων των ανεξάρτη¬ 
των μη εκτελεστικών μελών, δεν μπορεί να είναι μικρό¬ 
τερος του 1/3 του συνολικού αριθμού των μελών, και 
αν προκύψει κλάσμα, στρογγυλοποιείται στον επόμενο 
ακέραιο αριθμό. 

Ο Πρόεδρος του Διοικητικού Συμβουλίου δεν μπορεί 
να έχει εκτελεστικές αρμοδιότητες. 

Η ιδιότητα των μελών ως εκτελεστικών ή μη ορίζεται 
από το Διοικητικό Συμβούλιο. Τα ανεξάρτητα μη εκτε¬ 
λεστικά μέλη ορίζονται από τη γενική συνέλευση και 
ο αριθμός τους δεν μπορεί να είναι μικρότερος των 
δυο (2). 

8. Ο Πρόεδρος, ο Διευθύνων Σύμβουλος και τα μέλη 
του Διοικητικού Συμβουλίου της εταιρείας απαγορεύε¬ 
ται να είναι Πρόεδρος, Διευθύνων Σύμβουλος ή μέλος 
Διοικητικού Συμβουλίου άλλης δημόσιας επιχείρησης. 

Ο Πρόεδρος, ο Διευθύνων Σύμβουλος και τα μέλη του 
Διοικητικού Συμβουλίου της εταιρείας δύνανται να είναι 
Πρόεδρος, Διευθύνων Σύμβουλος ή μέλος Διοικητικού 
Συμβουλίου συνδεδεμένων μ' αυτή δημοσίων επιχει¬ 
ρήσεων, χωρίς καμία πρόσθετη αμοιβή ή αποζημίωση. 

9. Ο Διευθύνων Σύμβουλος διαθέτει κατ’ ελάχιστον 
Δίπλωμα Μηχανικού ή Πτυχίο Οικονομικών σπουδών και 
τουλάχιστον δεκαετή επαγγελματική εμπειρία συναφή 
με το αντικείμενο δραστηριότητας της εταιρίας. 

10. Τα οριζόμενα από τον εποπτεύοντα Υπουργό μέλη 
διαθέτουν πτυχίο ή δίπλωμα Α.Ε.Ι. της ημεδαπής ή ισό¬ 
τιμο της αλλοδαπής συναφές με το αντικείμενο δρα¬ 
στηριότητας της εταιρείας και τουλάχιστον πενταετή 
επαγγελματική εμπειρία. 

11. Το Διοικητικό Συμβούλιο με απόφασή του κατά 
την πρώτη συνεδρίαση του μετά από κάθε διορισμό ή 
αντικατάσταση μέλους εις εκτέλεση της εκάστοτε κατά 
τα ανωτέρω εκδοθείσας κοινής υπουργικής απόφασης 
συνέρχεται και συγκροτείται σε Σώμα. 


12. Το Διοικητικό Συμβούλιο ορίζει την ιδιότητα των 
μελών του ως εκτελεστικών και μη εκτελεστικών, προσ¬ 
διορίζοντας συγχρόνως την ειδική εντολή και τις αρ¬ 
μοδιότητες που αναθέτει στα εκτελεστικά του μέλη. 

13. Ο πρόεδρος του Διοικητικού Συμβουλίου διευθύνει 
τις συνεδριάσεις. 

14. Χρέη γραμματέα του Διοικητικού Συμβουλίου 
εκτελεί υπάλληλος της εταιρείας οριζόμενος μετά του 
αναπληρωτή του από το Διοικητικό Συμβούλιο με από¬ 
φασή του. 

Άρθρο 15 

Αναπλήρωση Προέδρου, Διευθύνοντος Συμβούλου 
και μελών Διοικητικού Συμβουλίου 

1. Τον Πρόεδρο του Διοικητικού Συμβουλίου όταν 
απουσιάζει ή κωλύεται, αναπληρώνει ο Διευθύνων Σύμ¬ 
βουλος. Αν κενωθεί η θέση του Προέδρου για οποιοδή- 
ποτε λόγο και μέχρι τον ορισμό του νέου, τον αναπλη¬ 
ρώνει προσωρινά σε όλη την έκταση των αρμοδιοτήτων 
του ένα από τα μη εκτελεστικά μέλη του Διοικητικού 
Συμβουλίου μετά από σχετική απόφασή του. 

2. Τον Διευθύνοντα Σύμβουλο όταν απουσιάζει ή κω¬ 
λύεται, καθώς και αν κενωθεί η θέση του για οποιοδή- 
ποτε λόγο και μέχρι τον ορισμό του νέου Διευθύνοντος 
Συμβούλου, τον αναπληρώνει προσωρινά σε όλη την 
έκταση των αρμοδιοτήτων του ένα από τα εκτελεστι¬ 
κά μέλη του Διοικητικού Συμβουλίου μετά από σχετική 
απόφασή του. 

3. Αν κενωθεί θέση μέλους ή μελών του Διοικητικού 
Συμβουλίου για οποιαδήποτε αιτία (όπως αν εκλείψουν, 
αποχωρήσουν για οποιαδήποτε αιτία ή απολέσουν την 
ιδιότητα με την οποία ορίστηκαν) και μέχρι τον διορι¬ 
σμό του νέου μέλους, το διοικητικό συμβούλιο μπορεί 
να συνεχίσει τη διαχείριση και την εκπροσώπηση της 
εταιρείας, με την προϋπόθεση ότι τα εναπομείναντα 
μέλη υπερβαίνουν το ήμισυ του συνολικού αριθμού των 
μελών, πριν από τη κένωση της θέσης ή θέσεων. Σε κάθε 
περίπτωση τα εναπομείναντα μέλη δεν επιτρέπεται να 
είναι λιγότερα των τριών (3). 

4. Σε κάθε περίπτωση κένωσης θέσης μέλους ή μελών, 
το Διοικητικό Συμβούλιο ζητάει την αντικατάστασή του/ 
τους από τον έχοντα δικαίωμα ορισμού του υπό αντικα¬ 
τάσταση μέλους. Το σε αντικατάσταση παραιτηθέντος, 
εκπεσόντος, θανόντος, μετατεθέντος, αντικατασταθέ- 
ντος ή αποχωρήσαντος μέλους, διορισθέν νέο μέλος 
διανύει τον υπόλοιπο χρόνο της θητείας. 

Αρθρο 16 

Αρμοδιότητες Διοικητικού Συμβουλίου 

1. Το Διοικητικό Συμβούλιο διαμορφώνει τη στρατηγική 
και την πολιτική ανάπτυξης της εταιρείας, ασκεί τις αρ¬ 
μοδιότητες που προβλέπονται στον ν. 3429/2005, όπως 
κάθε φορά ισχύει, και την κείμενη νομοθεσία. 

2. Το Διοικητικό Συμβούλιο είναι το ανώτατο διοικητικό 
και το κατ’ εξοχήν αποφασιστικό όργανο της εταιρείας 
και είναι αρμόδιο ν’ αποφασίζει, να εποπτεύει και ν’ 
ασκεί έλεγχο σε κάθε θέμα που αφορά στην οργάνω¬ 
ση, στη διοίκηση, στη λειτουργία, στη διαχείριση της 
περιουσίας και γενικά στην δραστηριότητα και στην 
επιδίωξη των σκοπών της, εκτός από τις περιπτώσεις 
που τα αντίστοιχα θέματα ρυθμίζονται απευθείας από 
το Νόμο ή το Καταστατικό ή υπάγονται στην αποκλει¬ 
στική αρμοδιότητα άλλων οργάνων ή για τα οποία επι- 

φυλάσσεται νομοθετική ρύθμιση ή απαιτείται απόφαση 
της γενικής συνέλευσης ή έχει αποφασίσει ήδη κατ' 
αρμοδιότητα επ' αυτών η Γενική Συνέλευση ή ρυθμίζο¬ 
νται διαφορετικά από τα εγκεκριμένα Στρατηγικά και 
Επιχειρησιακά Σχέδια. 

3. Το Διοικητικό Συμβούλιο ιδία: 

α) Επιμελείται των υποθέσεων και των συμφερόντων 
της εταιρείας. 

β) Ψηφίζει ένα προϋπολογισμό εσόδων και εξόδων 
της εταιρείας. Επίσης, ψηφίζει κατά τη διάρκεια του 
οικονομικού έτους, τις αναγκαίες αναμορφώσεις και 
τροποποιήσεις του προϋπολογισμού. 

γ) Καταρτίζει τις ετήσιες οικονομικές καταστάσεις. 

δ) Αποφασίζει περί πόσης εκποιήσεως ή εκμισθώσε- 
ως ακινήτων ή κινητών ανηκόντων στην εταιρεία, περί 
εγέρσεως αγωγών και παραιτήσεως από ασκηθεισών 
τοιούτων ή παραιτήσεων από ενδίκων μέσων ως και 
περί συμβιβασμών δικαστικών ή εξωδίκων. 

ε) Αποφασίζει επί πόσης εισηγήσεως του Διευθύνο- 
ντος Συμβούλου ή οιουδήποτε άλλου μέλους του Διοι¬ 
κητικού Συμβουλίου. 

στ) Εισηγείται την κήρυξη απαλλοτριώσεων όπως ο 
νόμος ορίζει. 

ζ) Καταρτίζει και τροποποιεί τον Εσωτερικό Κανονι¬ 
σμό Λειτουργίας της εταιρείας, που εγκρίνεται από τον 
εποπτεύοντα Υπουργό. 

η) Ασκεί τις αρμοδιότητες και τα καθήκοντα της Προ- 
ϊσταμένης Αρχής σύμφωνα με την παράγραφο 22 εδ. β' 
του άρθρου 3 του Ν. 4138/2013. 

θ) Καταρτίζει τον κανονισμό λειτουργίας του. 

ι) Καταρτίζει και υποβάλλει στην Διυπουργική Επι¬ 
τροπή Δημοσίων Επιχειρήσεων και Οργανισμών δια 
του εποπτεύοντος Υπουργείου: ί) Το Στρατηγικό Σχέ¬ 
διο, σύμφωνα με το άρθρο 5 του ν. 3429/2005 και ϋ) 
Το Επιχειρησιακό Σχέδιο, σύμφωνα με το άρθρο 6 του 
ν. 3429/2005. 

4. Η εταιρεία εκπροσωπείται δικαστικά και εξώδικα και 
ενώπιον κάθε Δικαστηρίου, συμπεριλαμβανομένου του 
Αρείου Πάγου και του Συμβουλίου της Επικράτειας, κα¬ 
θώς και ενώπιον κάθε δημόσιας, δημοτικής, φορολογικής 
και κάθε άλλης Αρχής ή νομικού ή φυσικού προσώπου 
στην ημεδαπή και αλλοδαπή από τον Πρόεδρο του Δι¬ 
οικητικού Συμβουλίου και τον Διευθύνοντα Σύμβουλο, 
από κοινού ή τον καθένα τους χωριστά. 

5. Το Διοικητικό Συμβούλιο δύναται να αναθέτει σε 
ένα ή περισσότερα πρόσωπα, ενεργώντας χωριστά ή 
από κοινού, μέλη του ή μη, εξουσίες διαχείρισης και 
εκπροσώπησης της εταιρείας (πλην αυτών που κατά 
νόμο απαιτούν συλλογική ενέργεια). 

6. Η εταιρεία αναλαμβάνει έγκυρα υποχρεώσεις απέ¬ 
ναντι στους τρίτους με δύο υπογραφές κάτω από την 
εταιρική επωνυμία, εκ των οποίων η μία είναι του διευ- 
θύνοντος συμβούλου και η άλλη προσώπου που ορίζει 
το Διοικητικό Συμβούλιο με απόφασή του, με την οποία 
καθορίζει και το είδος, την έκταση και τα χρονικά όρια 
αυτής της αρμοδιότητας, καθώς και τον αναπληρωτή 
του. 

Άρθρο 17 

Σύγκληση του Διοικητικού Συμβουλίου 

1. Το Διοικητικό Συμβούλιο συγκαλείται στην έδρα 
της εταιρείας όποτε αυτό είναι αναγκαίο ύστερα από 
πρόσκληση του Προέδρου. 


Το Διοικητικό Συμβούλιο συνεδριάζει εγκύρως εκτός 
της έδρας του σε άλλο τόπο, είτε στην ημεδαπή είτε 
στην αλλοδαπή, εφόσον στη συνεδρίασή του παρίστα- 
νται ή αντιπροσωπεύονται όλα τα μέλη του και κανένα 
δεν αντιλέγει στην πραγματοποίηση της συνεδρίασης 
και στη λήψη αποφάσεων. 

Η πρόσκληση γνωστοποιείται προς έκαστο των τακτι¬ 
κών και αναπληρωματικών μελών, είτε (α) με τηλεομοι- 
οτυπικό μήνυμα, είτε (β) με ηλεκτρονικό ταχυδρομείο, 
είτε (γ) με συστημένη επιστολή 1 ημέρα πριν από τη 
συνεδρίαση. 

2. Στην πρόσκληση πρέπει απαραίτητα να αναγράφο¬ 
νται με σαφήνεια και τα θέματα της ημερήσιας διάτα¬ 
ξης, διαφορετικά η λήψη αποφάσεων επιτρέπεται μόνο 
εφόσον παρίστανται ή αντιπροσωπεύονται όλα τα μέλη 
του Διοικητικού Συμβουλίου και κανείς δεν αντιλέγει 
στη λήψη αποφάσεων. 

Άρθρο 18 

Συνεδρίαση του Διοικητικού Συμβουλίου 
και λήψη αποφάσεων 

1. Έκαστος σύμβουλος δύναται ν’ αντιπροσωπεύει 
εγκύρως μόνο έναν έτερο σύμβουλο, εφόσον είναι ει¬ 
δικά εξουσιοδοτημένος με έγγραφη εντολή (επιστολή, 
τηλεγράφημα, τηλεομοιοτυπία) του απουσιάζοντος 
συμβούλου. 

2. Η αντιπροσώπευση στο Συμβούλιο δεν δύναται ν' 
ανατεθεί σε πρόσωπα μη ανήκοντα στο Συμβούλιο. 

3. Το Διοικητικό Συμβούλιο βρίσκεται εν απαρτία και 
συνεδριάζει εγκύρως, όταν παρίστανται ή αντιπροσω¬ 
πεύονται σ'αυτό το ήμισυ πλέον ενός των συμβούλων, 
ουδέποτε όμως ο αριθμός των παρόντων συμβούλων 
δύναται να είναι ελάσσων των τριών. Προς εξεύρεση 
του αριθμού απαρτίας παραλείπεται τυχόν προκύπτον 
κλάσμα. 

4. Εφόσον δεν ορίζει διαφορετικά το καταστατικό ή ο 
Νόμος οι αποφάσεις του Διοικητικού Συμβουλίου, λαμ- 
βάνονται έγκυρα με απόλυτη πλειοψηφία των παρόντων 
και αντιπροσωπευομένων μελών. 

5. Οι συνεδριάσεις του Διοικητικού Συμβουλίου είναι 
μυστικές. Ο Πρόεδρος του Συμβουλίου δύναται να κα- 
λεί στις συνεδριάσεις οιονδήποτε υπάλληλο ή ιδιώτη 
προς παροχή πληροφοριών ή γνωμών σε σχέση προς 
τα συζητούμενα θέματα. 

6. Η κατάρτιση και υπογραφή πρακτικού από όλα τα 
μέλη του Διοικητικού Συμβουλίου ή τους αντιπροσώ¬ 
πους τους ισοδυναμεί με απόφαση του Διοικητικού Συμ¬ 
βουλίου, ακόμη και αν δεν έχει προηγηθεί συνεδρίαση. 

7. Το Διοικητικό Συμβούλιο μπορεί να συνεδριάζει και 
με τηλεδιάσκεψη. Στην περίπτωση αυτή η πρόσκληση 
προς τα μέλη του Διοικητικού Συμβουλίου περιλαμβάνει 
τις αναγκαίες πληροφορίες για τη συμμετοχή αυτών 
στη συνεδρίαση. 

Άρθρο 19 

Πρακτικά Διοικητικού Συμβουλίου 

1. Οι συζητήσεις και αποφάσεις του Διοικητικού Συμ¬ 
βουλίου καταχωρούνται σε περίληψη σε ειδικό βιβλίο 
και υπογράφονται από τον Πρόεδρο του Διοικητικού 
Συμβουλίου, ή το τυχόν άλλο ή άλλα πρόσωπα που 
θα ορίσει το Διοικητικό Συμβούλιο, και τον Γραμματέα. 

2. Αντίγραφα και αποσπάσματα των πρακτικών του 
Διοικητικού Συμβουλίου επικυρώνονται από τον πρό¬ 
εδρο του Διοικητικού Συμβουλίου ή το τυχόν άλλο ή 
άλλα πρόσωπα που θα ορίσει το Διοικητικό Συμβούλιο. 

ΚΕΦΑΛΑΙΟ Ε' 

Πόροι-περιουσία 

Αρθρο 20 
Πόροι 

1. Οι πόροι της εταιρείας προέρχονται από: 
α) ίδια κεφάλαια, 

β) δάνεια συναπτόμενα με πιστωτικά ιδρύματα του 
εσωτερικού και εξωτερικού, 
γ) κεφάλαια προερχόμενα από την έκδοση ομολογι¬ 
ακών δανείων, 

δ) τη συμμετοχή ωφελουμένων, 
ε) επιχορήγηση από τον Κρατικό Προϋπολογισμό 
μέσω του προγράμματος δημοσίων επενδύσεων στο 
βαθμό που επιτρέπεται από τις εκάστοτε δημοσιονο¬ 
μικές συνθήκες, 

στ) δωρεές, παραχωρήσεις, κληροδοτήματα, 
ζ) πώληση περιουσιακών στοιχείων ή την εκμίσθωση 
ακινήτων, 

η) δικούς της πόρους, 

θ) προγράμματα τεχνικής υποστήριξης ή οποιοσδή¬ 
ποτε άλλης φύσεως και αντικειμένου που χρηματοδο¬ 
τούνται από την Ευρωπαϊκή Ενωση ή/και από εθνικούς 
πόρους, 

0 τη χρηματοδότηση για την αποζημίωση που λαμβά¬ 
νει στο πλαίσιο των προγραμματικών συμβάσεων του 
άρθρου 100 του ν. 3852/2010 ή των προγραμματικών 
συμβάσεων του άρθρου 3 του ν. 3316/2005 «Ανάθεση 
και εκτέλεση δημόσιων συμβάσεων εκπόνησης μελετών 
και παροχής συναφών υπηρεσιών και άλλες διατάξεις», 
όπως εκάστοτε ισχύουν, 
ια) κάθε άλλη νόμιμη πηγή. 

2. Ως πόροι της εταιρείας νοούνται, μεταξύ άλλων, 
τα πόσης φύσεως έσοδα από τη λειτουργία, διοίκηση, 
διαχείριση και εκμετάλλευση έργων οποιοσδήποτε φύ¬ 
σεως και αντικειμένου που της έχουν ανατεθεί, ανήκουν 
στην αρμοδιότητα της ή αναλαμβάνει με οποιονδήποτε 
τρόπο. 

Άρθρο 21 

Περιουσία 

1. Στην περιουσία της εταιρείας ανήκουν τα περιουσια¬ 
κά στοιχεία των συγχωνευθέντων οργανισμών Ο.Α.ΔΥ.Κ. 
και Ο.ΑΝ.Α.Κ., με εξαίρεση έργα που ανέλαβαν οι συγ- 
χωνευθέντες φορείς κατ’ εντολών Οργανισμών Τοπικής 
Αυτοδιοίκησης, α' και β' βαθμού, ή τρίτων, ως και εκείνα 
που έχουν χαρακτηρισθεί ή χαρακτηρίζονται ως εκ της 
φύσεως τους, ως περιουσία του Δημοσίου. 

2. Επίσης, στην περιουσία της εταιρείας ανήκουν τα 
ακίνητα που αναφέρονται στο Παράρτημα της ως άνω 
υπ’ αριθ. Δ 16γ/364/15/256/Γ/18-6-2013 κοινής απόφασης 
των Υπουργών Οικονομικών και Ανάπτυξης, Ανταγωνι¬ 
στικότητας, Υποδομών, Μεταφορών και Δικτύων και του 
Αναπληρωτή Υπουργού Ανάπτυξης, Ανταγωνιστικότη¬ 
τας, Υποδομών, Μεταφορών και Δικτύων. 


ΚΕΦΑΛΑΙΟ ΣΤ' 

Έλεγχος 

Αρθρο 22 
Ελεγκτές 

1. Οι ετήσιες οικονομικές καταστάσεις της εταιρείας 
ελέγχονται από έναν τουλάχιστον ορκωτό ελεγκτή - 
λογιστή σύμφωνα με τις διατάξεις της σχετικής περί 
ορκωτών ελεγκτών-λογιστών νομοθεσίας. Οι διατάξεις 
των παραγρ. 7 και 8 του άρθρου 42α του κ.ν. 2190/1920 
εφαρμόζονται αναλόγως. 

Οι ετήσιες οικονομικές καταστάσεις της πρώτης εται¬ 
ρικής χρήσης ελέγχονται από Ορκωτό Ελεγκτή-Λογιστή, 
που θα οριστεί από την έκτακτη Γ ενική Συνέλευση των 
μετόχων κατά τα προβλεπόμενα στο άρθρο 36 του 
κ.ν. 2190/1920. 

Οι Ορκωτοί Ελεγκτές-Λογιστές διορίζονται από τη 
τακτική γενική συνέλευση που λαμβάνει χώρα κατά τη 
διάρκεια της ελεγχόμενης χρήσης σύμφωνα με την οι¬ 
κεία νομοθεσία. Οι ως άνω ελεγκτές μπορούν να επα- 
ναδιορίζονται, όχι όμως για περισσότερες από πέντε 
(5) συνεχόμενες εταιρικές χρήσεις. Μεταγενέστερος 
επαναδιορισμός δεν επιτρέπεται να λάβει χώρα, αν δεν 
έχουν παρέλθει δύο (2) πλήρεις χρήσεις. 

Η αμοιβή των ορκωτών ελεγκτών-λογιστών, που διορί¬ 
ζονται για τη διενέργεια του τακτικού ελέγχου καθορί¬ 
ζεται με την απόφαση της ως άνω γενικής συνέλευσης 
με βάση τις εκάστοτε ισχύουσες σχετικές διατάξεις 
περί ορκωτών ελεγκτών-λογιστών. 

2. Μέσα σε πέντε (5) ημέρες από τη συνεδρίαση της 
Γ ενικής Συνέλευσης, που διόρισε τους ελεγκτές, πρέπει 
να γίνει από την εταιρεία γνωστοποίηση προς αυτούς 
του διορισμού τους, σε περίπτωση δε που δεν αποποι¬ 
ηθούν το διορισμό αυτό, μέσα σε προθεσμία πέντε (5) 
εργάσιμων ημερών, θεωρείται ότι τον έχουν αποδεχτεί 
και έχουν όλες τις ευθύνες και υποχρεώσεις του άρθρου 
37 του κ.ν. 2190/1920, όπως ισχύει. 

3. Η έκθεση των ελεγκτών, εκτός από τις πληροφο¬ 
ρίες που ορίζονται στην παρ. 1 του άρθρου 37 του 
κ.ν. 2190/1920, οφείλει επίσης να αναφέρει: 

α) Αν το προσάρτημα περιλαμβάνει τις πληροφορίες 
της παρ. 1 ή 2 του άρθρου 43α του κ.ν. 2190/1920 και 

β) Αν έγινε επαλήθευση της συμφωνίας που αναφέρε- 
ται στην περίπτωση γ της παραγράφου 3 του άρθρου 
43α του κ.ν. 2190/1920. 

4. Οι ελεγκτές της Εταιρείας, εκτός από τις υποχρε¬ 
ώσεις που ορίζονται στις παρ. 1 και 2 του άρθρου 37 
του κ.ν. 2190/1920, οφείλουν να επαληθεύουν και τη συμ¬ 
φωνία του περιεχομένου της έκθεσης του Διοικητικού 
Συμβουλίου με τις σχετικές οικονομικές καταστάσεις. 
Γ ια το σκοπό αυτό η έκθεση πρέπει να έχει τεθεί υπό¬ 
ψη τους τουλάχιστον τριάντα (30) ημέρες πριν από τη 
Γ ενική Συνέλευση. 

ΚΕΦΑΛΑΙΟ Ζ' 

Εταιρική χρήση - Ετήσιες Οικονομικές 
Καταστάσεις - Διάθεση Κερδών 

Αρθρο 23 

Εταιρική χρήση - Ετήσιες 
Οικονομικές Καταστάσεις 

1. Η εταιρική χρήση είναι δωδεκαμήνου διάρκειας, 
αρχομένη την πρώτη (1η) Ιανουάριου και λήγουσα την 
τριακοστή πρώτη (31η) Δεκεμβρίου εκάστου έτους. 

Εξαιρετικά, η πρώτη εταιρική χρήση αρχίζει από την 1 
Απριλίου 2013, ήτοι την επομένη της ημερομηνίας των 
Ισολογισμών Μετασχηματισμού των συγχωνευθέντων 
οργανισμών Ο.Α.ΔΥ.Κ. και Ο.ΑΝ.Α.Κ. και λήγει την 31η 
Δεκεμβρίου 2013. 

2. α) Η Εταιρεία συντάσσει τις ετήσιες οικονομικές 
καταστάσεις σύμφωνα με τα διεθνή πρότυπα χρημα¬ 
τοοικονομικής πληροφόρησης που υιοθετούνται από 
την Ευρωπαϊκή'Ενωση, όπως προβλέπεται από τον Κα¬ 
νονισμό (ΕΚ.) αριθ. 1606/2002 του Ευρωπαϊκού Κοινο¬ 
βουλίου και του Συμβουλίου της Ευρωπαϊκής Ένωσης 
της 19ης Ιουλίου 2002, που δημοσιεύθηκε στην Επίση¬ 
μη Εφημερίδα των Ευρωπαϊκών Κοινοτήτων (I 243) και 
τους Κανονισμούς που εκδίδονται από την Επιτροπή 
(Οοπιπιίεείοη), κατ’ εξουσιοδότηση των άρθρων 3 και 6 
του Κανονισμού αυτού. 

β) Στις συντασσόμενες οικονομικές καταστάσεις πρέ¬ 
πει να διαχωρίζεται το κόστος που προορίζεται για την 
παροχή συγκεκριμένων υπηρεσιών γενικού οικονομικού 
συμφέροντος (Υ.Γ.Ο.Σ.), όπως αυτές ρυθμίζονται από 
τους κανόνες του κοινοτικού δικαίου (άρθρα 16 και 86 
παρ. 2 της Συνθήκης Ε.Κ) από το κόστος που σχετίζεται 
με τις δραστηριότητες τους, που είναι ανοικτές στον 
ανταγωνισμό (άρθρο 12 Ν. 3429/05). 

3. Η Έκθεση Διαχείρισης του Διοικητικού Συμβουλίου 
προς την τακτική Γενική Συνέλευση περιλαμβάνει την 
πραγματική εικόνα της εξέλιξης και των επιδόσεων των 
δραστηριοτήτων της εταιρείας και της οικονομικής θέ¬ 
σης της καθώς και πληροφορίες για την προβλεπόμενη 
εξέλιξη της εταιρείας και για τις δραστηριότητές της 
στον τομέα της έρευνας και της ανάπτυξης, σύμφωνα 
με αυτά που ορίζονται στο εδάφιο β της παραγράφου 3 
του άρθρου 43α του κ.ν. 2190/1920. Επίσης, στην έκθεση 
αυτή πρέπει ν’ αναφέρεται και κάθε άλλο σημαντικό 
γεγονός που έχει συμβεί μέσα στο χρονικό διάστημα 
από τη λήξη της χρήσης μέχρι την ημέρα υποβολής 
της έκθεσης. 

4. Αντίγραφα των ετήσιων οικονομικών καταστάσεων, 
με τις σχετικές εκθέσεις του Διοικητικού Συμβουλίου 
και των ελεγκτών, υποβάλλονται από την εταιρεία στην 
αρμόδια εποπτεύουσα αρχή, είκοσι (20) τουλάχιστον 
ημέρες πριν από τη Γ ενική Συνέλευση. 

5. Ο ισολογισμός της εταιρείας, ο λογαριασμός «απο¬ 
τελέσματα χρήσης» και ο «πίνακας διάθεσης αποτε¬ 
λεσμάτων» μαζί με το σχετικό πιστοποιητικό ελέγχου 
του Ορκωτού ελεγκτή- Λογιστή, δημοσιεύονται όπως 
ορίζεται στην επόμενη παράγραφο 6. 

6. Το Διοικητικό Συμβούλιο της εταιρείας οφείλει να 
δημοσιεύει τα έγγραφα της προηγούμενης παραγράφου 
5, στο σύνολό τους, είκοσι (20) τουλάχιστον πλήρεις 
ημέρες πριν από τη συνεδρίαση της Γ ενικής Συνέλευσης 
α) στο τεύχος Ανωνύμων Εταιριών και Εταιριών Περι¬ 
ορισμένης Ευθύνης της Εφημερίδας της Κυβέρνησης, 
σύμφωνα με το άρθρο 7β παρ. 1 εδ. β' του κ.ν. 2190/1920 
και β) είτε με ανάρτηση στην ιστοσελίδα της Εταιρείας, 
σύμφωνα με την προβλεπόμενη διαδικασία του άρθρου 
232 του ν. 4072/2012, όπως ισχύει κάθε φορά, είτε με 
δημοσίευση στις εφημερίδες της παραγράφου 2 του 
άρθρου 26 του κ.ν. 2190/1920. 

7. Μέσα σε είκοσι ημέρες από την έγκριση των οικο¬ 
νομικών καταστάσεων από την τακτική Γενική Συνέ¬ 
λευση, το επικυρωμένο αντίγραφο των πρακτικών της, 
που προβλέπεται από την παρ. 2 του άρθρου 26α του 


κ.ν. 2190/1920, υποβάλλεται στην αρμόδια εποπτεύουσα 
αρχή, μαζί με αντίτυπο των εγκεκριμένων οικονομικών 
καταστάσεων. 

8. Για να ληφθεί από τη Γενική Συνέλευση έγκυρη 
απόφαση επί των εγκεκριμένων από το Διοικητικό Συμ¬ 
βούλιο ετήσιων οικονομικών καταστάσεων, δέον όπως 
έχουν αυτές ελεγχθεί από τους Ελεγκτές της Εταιρείας 
και θεωρηθεί ειδικώς από: 
α) Τον Πρόεδρο του Διοικητικού Συμβουλίου 
β) Τον Διευθύνοντα Σύμβουλο και 
γ) Τον υπεύθυνο για τη Διεύθυνση του Λογιστηρίου, 
υποχρεουμένων τούτων εάν διαφωνούν ως προς τον 
τρόπο της καταρτίσεως των οικονομικών καταστάσεων 
από άποψη νομιμότητας, να εκθέτουν εγγράφως στη 
Γ ενική Συνέλευση τις αντιρρήσεις τους. 

Άρθρο 24 
Διάθεση κερδών 

Αφού κρατηθεί τακτικό αποθεματικό σύμφωνα με το 
άρθρο 44 του Κ.Ν.2190/1920 και καταβληθεί το μέρισμα 
του άρθρου 3 του Α.Ν.148/1967, τα εναπομείναντα κέρ¬ 
δη διατίθενται σύμφωνα με την απόφαση της τακτικής 
Γ ενικής Συνέλευσης. 

ΚΕΦΑΛΑΙΟ Η' 

Διάλυση - Εκκαθάριση 

Αρθρο 25 

Λόγοι λύσης της εταιρείας 
Η Εταιρεία λύνεται: 

α) Μόλις περάσει ο χρόνος διάρκειάς της, εκτός αν 
προηγούμενα αποφασιστεί από τη Γ ενική Συνέλευση η 
παράταση της διάρκειάς της. 

β) Με απόφαση της Γ ενικής Συνέλευσης κατά τις δια¬ 
τάξεις του άρθρου 29 παράγραφος 3 και 31 παράγραφος 
2 του κ.ν. 2190/1920. 

γ) Οταν κηρυχτεί η Εταιρεία σε κατάσταση πτώχευ¬ 
σης. 

Αρθρο 26 
Εκκαθάριση 

1. Εκτός από την περίπτωση της πτώχευσης, τη λύση 
της Εταιρείας ακολουθεί η εκκαθάρισή της. Στην περί¬ 
πτωση του εδαφίου α της παρ. 1 του προηγούμενου άρ¬ 
θρου 25 του παρόντος, το Διοικητικό Συμβούλιο εκτελεί 
χρέη εκκαθαριστή μέχρι να διοριστούν εκκαθαριστές 
από τη Γ ενική Συνέλευση. Στην περίπτωση του εδαφίου 
β της παρ. 1 του προηγούμενου άρθρου 25 του παρό¬ 
ντος, η Γενική Συνέλευση με την ίδια απόφαση ορίζει 
και τους εκκαθαριστές. Οι εκκαθαριστές που ορίζει η 
Γ ενική Συνέλευση, μπορούν να είναι δυο έως τέσσερις, 
μέτοχοι ή όχι, και ασκούν όλες τις συναφείς με τη δι¬ 
αδικασία και το σκοπό της εκκαθάρισης αρμοδιότητες 
του Διοικητικού Συμβουλίου, όπως αυτές έχουν τυχόν 
περιοριστεί από τη Γ ενική Συνέλευση, με τις αποφάσεις 
της οποίας έχουν την υποχρέωση να συμμορφώνονται. 
Ο διορισμός των εκκαθαριστών συνεπάγεται αυτοδίκαια 
την παύση της εξουσίας των μελών του Διοικητικού 
Συμβουλίου. 

2. Οι εκκαθαριστές, που ορίζονται από τη Γ ενική Συνέ¬ 
λευση, οφείλουν μόλις αναλάβουν τα καθήκοντα τους, 
να κάνουν απογραφή της εταιρικής περιουσίας και να 

δημοσιεύσουν στον Τύπο και στο τεύχος των Ανωνύμων 
Εταιρειών και Εταιρειών Περιορισμένης Ευθύνης της 
Εφημερίδας της Κυβερνήσεως, ισολογισμό, του οποί¬ 
ου αντίτυπο υποβάλλεται στην αρμόδια εποπτεύου- 
σα αρχή. Επίσης, δημοσιεύουν κάθε χρόνο ισολογισμό 
σύμφωνα με την περίπτωση 1β του άρθρου 7α του κ.ν. 
2190/1920. 

3. Την ίδια υποχρέωση έχουν οι εκκαθαριστές και όταν 
λήξει η εκκαθάριση. 

4. Η Γενική Συνέλευση των μετόχων διατηρεί όλα τα 
δικαιώματά της κατά τη διάρκεια της εκκαθάρισης. 

5. Οι ισολογισμοί της εκκαθάρισης εγκρίνονται από 
τη Συνέλευση των μετόχων, που επίσης αποφασίζει και 
για την απαλλαγή των εκκαθαριστών από κάθε ευθύνη. 

6. Κάθε χρόνο υποβάλλονται στη Γ ενική Συνέλευση τα 
αποτελέσματα της εκκαθάρισης, με έκθεση των αιτιών 
που παρεμπόδισαν την αποπεράτωση της εκκαθάρισης. 

ΚΕΦΑΛΑΙΟ Θ' 

Μεταβατικές Διατάξεις 

ΑΡΘΡΟ 27 

Κάλυψη και καταβολή κεφαλαίου 

1. Συνεπεία της συντελεσθείσας συγχώνευσης των 
Οργανισμών «Οργανισμός Ανάπτυξης Δυτικής Κρή¬ 
της» (Ο.Α.ΔΥ.Κ.) και «Οργανισμός Ανάπτυξης Ανατο¬ 
λικής Κρήτης» (Ο.ΑΝ.Α.Κ.) σύμφωνα με τις διατάξεις 
του άρθρου 3 του ν. 4138/2013 (ΦΕΚ Α' 72) και της υπ’ 
αριθ. Δ16γ/364/15/256/Γ/18-6-2013 κοινής απόφασης των 
Υπουργών Οικονομικών και Ανάπτυξης, Ανταγωνιστι¬ 
κότητας, Υποδομών, Μεταφορών και Δικτύων και του 
Αναπληρωτή Υπουργού Ανάπτυξης, Ανταγωνιστικότη¬ 
τας, Υποδομών, Μεταφορών και Δικτύων (ΦΕΚ 1473/18- 
6-2013, τεύχος Β'), το μετοχικό κεφάλαιο της εταιρείας, 
όπως αναφέρεται στο άρθρο πέντε (5) του παρόντος 
Καταστατικού, ανέρχεται συνολικά στο ποσό των 
Ευρώ πεντακοσίων τριάντα δυο χιλιάδων οκτακόσιων 
(532.800,00 €), που αντιστοιχεί στα εισφερόμενα μετο¬ 
χικά κεφάλαια των συγχωνευθεισών εταιρειών Ο.ΑΝ.Α.Κ. 
και Ο.Α.ΔΥ.Κ. σύμφωνα με την παρ. 4 του άρθρου 2 και 
τις παρ. 2 και 3 του άρθρου 3 της ως άνω Κ.Υ.Α. και 
καλύπτεται ως εξής: Από τις συγχωνευθείσες εταιρεί¬ 
ες Ο.ΑΝ.Α.Κ. και Ο.Α.ΔΥ.Κ. και συγκεκριμένα από τον 
Ο.ΑΝ.Α.Κ. Ευρώ 474.193,08 και από τον Ο.Α.ΔΥ.Κ. Ευρώ 
58.600,00, το δε υπόλοιπο από Ευρώ 6,92 και για λόγους 
στρογγυλοποίησης από το λογαριασμό αποθεματικών 
της εταιρείας δυνάμει της παρ. 4 του άρθρου 2 της ως 
άνω υπ’ αριθ. Δ 16γ/364/15/256/Γ/18-6-2013 Κ.Υ.Α. (ΦΕΚ 
1473/18-6-2013, Β'). 

2. Η σύνθεση του μετοχικού κεφαλαίου της εταιρείας 
έχει ως εξής: 


α/α 

Επωνυμία μετόχου 

Αριθμός 

μετοχών 

Ποσοστό επί 
του μετοχικού 
κεφαλαίου 

1 

Ελληνικό Δημόσιο 

91.800 

51,00 % 

2 

Περιφέρεια Κρήτης 

39.600 

22,00 % 

3 

Περιφερειακή Ένωση 

Δήμων Κρήτης 

39.600 

22,00 % 


4 

Ένωση Αγροτικών 
Συνεταιρισμών Ηρακλείου 

240 

0,133% 

5 

Ένωση Αγροτικών 
Συνεταιρισμών Πεζών 

240 

0,133% 

6 

Ένωση Αγροτικών 
Συνεταιρισμών 

Μονοφατσίου (ήδη 
Αγροτικός Συνεταιρισμός 
Κοφινά) 

240 

0,133% 

7 

Ένωση Αγροτικών 
Συνεταιρισμών Μεσσαράς 
(ήδη Αγροτικός 
Συνεταιρισμός Μεσσαράς) 

240 

0,133% 

8 

Ένωση Αγροτικών 
Συνεταιρισμών Ιεράπετρας 

240 

0,133% 

9 

Ένωση Αγροτικών 
Συνεταιρισμών 

Μεραμβέλου 

240 

0,133% 

10 

Ένωση Αγροτικών 
Συνεταιρισμών Λασιθίου 
(ήδη Αγροτικός 
Συνεταιρισμός Οροπεδίου 
Λασιθίου) 

240 

0,133% 

11 

Ένωση Αγροτικών 
Συνεταιρισμών Σητείας 

240 

0,133% 

12 

Κεντρική Ένωση 

Γεωργικών Συνεταιρισμών 
Χανιών 

3.647 

2,026% 

13 

Ένωση Γεωργικών 
Συνεταιρισμών Ρεθύμνης 

3.433 

1,910% 


ΣΥΝΟΛΟ: 

180.000 

100,00% 


Άρθρο 28 

Μεταβατική διάταξη για τα έργα και τους πόρους 

1. Στους σκοπούς της εταιρείας περιλαμβάνονται και 
η εποπτεία, η επίβλεψη και ο άμεσος έλεγχος της με¬ 
λέτης και κατασκευής, η διαχείριση και η λειτουργία 
των έργων της ύδρευσης Ηρακλείου Κρήτης και Αγίου 
Νικολάου από το Φράγμα Αποσελέμη (φράγμα Αποσε- 
λέμη, Διυλιστήρια, αγωγοί, σήραγγες, και λοιπά μέρη 
του έργου). 

Οι αρμοδιότητες της Ειδικής Υπηρεσίας Δημοσίων 
Έργων (ΕΥΔΕ) «Βόρειος Οδικός Αξονας Κρήτης» που 
συστήθηκε με το π.δ. 208/2000 (Α' 187), όπως έχει τρο¬ 
ποποιηθεί και ισχύει και της Ειδικής Υπηρεσίας Δη¬ 
μοσίων Έργων (ΕΥΔΕ) «Μελέτη και Κατασκευή έργου 
ύδρευσης Ηρακλείου Κρήτης και Αγ. Νικολάου από το 
Φράγμα Αποσελέμη», που συστήθηκε με το π.δ. 85/2001 
(Α' 73), όπως έχει τροποποιηθεί και ισχύει, θα μετα¬ 
φερθούν στην εταιρεία μετά την έκδοση της υπουργι¬ 
κής απόφασης της παραγράφου 22 του άρθρου 3 του 
ν. 4138/2013 για τον Εσωτερικό Κανονισμό Λειτουργίας 
της εταιρείας, σύμφωνα με την παρ. 29 του άρθρου 3 
του ν. 4138/2013. 

2. Στους πόρους της εταιρείας συμπεριλαμβάνονται 
και οι αναφερόμενοι στην παράγραφο 33 του άρθρου 
3 του ν. 4138/2013 (ΦΕΚ Α' 72) πόροι. 

ΚΕΦΑΛΑΙΟ I ' 

Γενική Διάταξη 

Άρθρο 29 

Για όσα θέματα δεν ρυθμίζει το παρόν καταστατικό 
ισχύουν οι διατάξεις του άρθρου 3 του ν. 4138/2013 
(ΦΕΚ Α' 72) και της υπ’ αριθ. Δ16γ/364/15/256/Γ/18-6-2013 
κοινής απόφασης των Υπουργών Οικονομικών και Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων και του Αναπληρωτή Υπουργού Ανάπτυ¬ 


ξης, Ανταγωνιστικότητας, Υποδομών, Μεταφορών και 
Δικτύων (ΦΕΚ 1473/18-6-2013, Β') και συμπληρωματικά 
του κ.ν. 2190/1920, ως ισχύει τροποποιημένος, και του 
νόμου 3429/2005, ως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 2013 

Ο ΥΠΟΥΡΓΟΣ 

ΜΙΧΑΗΛ ΧΡΥΣΟΧΟΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: ννβόπΐ3δίβΓ.βί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020273325 10130012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































